﻿ **DECIZIE nr. 128 din 22 iunie 2018**
privind aprobarea formularului tipizat al notificării de încălcare a securităţii datelor cu caracter personal în conformitate cu Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)

**EMITENT:** Autoritatea Naţională de Supraveghere a Prelucrării Datelor cu Caracter Personal
**PUBLICAT ÎN:** Monitorul Oficial nr. 557 din 3 iulie 2018

**Data Intrarii in vigoare: 03 Iulie 2018**
-------------------------------------------------------------------------

    în aplicarea prevederilor art. 33 din Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), potrivit cărora, în cazul în care are loc o încălcare a securităţii datelor cu caracter personal, operatorul notifică acest lucru autorităţii de supraveghere competente în temeiul art. 55, fără întârzieri nejustificate şi, dacă este posibil, în termen de cel mult 72 de ore de la data la care a luat cunoştinţă de aceasta, cu excepţia cazului în care este puţin probabil să genereze un risc pentru drepturile şi libertăţile persoanelor fizice,
    văzând Nota de aprobare nr. 42 din 14.05.2018 întocmită de Serviciul control operatori, privind propunerea de punere în aplicare a prevederilor art. 33 din Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor),
    în temeiul art. 3 alin. (5) şi (6) din Legea nr. 102/2005 privind înfiinţarea, organizarea şi funcţionarea Autorităţii Naţionale de Supraveghere a Prelucrării Datelor cu Caracter Personal, cu modificările şi completările ulterioare, precum şi ale art. 6 alin. (2) lit. b) şi art. 8 din Regulamentul de organizare şi funcţionare a Autorităţii Naţionale de Supraveghere a Prelucrării Datelor cu Caracter Personal, aprobat prin Hotărârea Biroului permanent al Senatului nr. 16/2005, cu modificările şi completările ulterioare,
    preşedintele Autorităţii Naţionale de Supraveghere a Prelucrării Datelor cu Caracter Personal emite prezenta decizie.
     ART. 1
    Se aprobă formularul tipizat al notificării de încălcare a securităţii datelor cu caracter personal în conformitate cu Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), prevăzut în anexă.

     ART. 2
    Anexa face parte integrantă din prezenta decizie.

     ART. 3
    Prezenta decizie intră în vigoare la data publicării în Monitorul Oficial al României, Partea I.

                    Preşedintele Autorităţii Naţionale de Supraveghere
                    a Prelucrării Datelor cu Caracter Personal,
                    Ancuţa Gianina Opre

    Bucureşti, 22 iunie 2018.
    Nr. 128.
     ANEXA 1

 (a se vedea imaginea asociată)
 (a se vedea imaginea asociată)
 (a se vedea imaginea asociată)
 (a se vedea imaginea asociată)
    ----